open-index/open-wikipedia-markdown huggingface dataset:
Tšekin kansalliskirjasto

**Tšekin kansalliskirjasto** (, lyh. NK ČR) on Tšekin tasavallan kansalliskirjasto, joka toimii Prahassa. Kansalliskirjasto asettui vuonna 1930 Klementum-rakennuskokonaisuuteen, joka vapautui paikallisen Kaarlen yliopiston filosofisen tiedekunnan poismuuton vuoksi. Tätä aiemmin rakennuksessa toimi pitkään jesuiittojen korkeakoulu. Nykyään Klementumin ohella kansalliskirjastolla on toinen, keskusvarastoksi kutsuttu toimipiste (Hostivař), jossa säilytetään merkittävä osa kirjaston aineistosta.

Kansalliskirjasto on Tšekin kulttuuriministeriön alainen laitos, jota johtaa tohtori Martin Kocanda (tilanne 8/2017). Kansalliskirjastossa on noin 7 miljoonaa nimikettä.
 
Kansalliskirjaston kokonaisuuteen kuuluvassa Klementum-rakennuskokonaisuus Prahassa on Tšekin vanhimman säähavaintosarjan paikka. Siellä on tehty säämittauksia vuodesta 1775 alkaen; havaintosarja jatkuu yhä. 

## Kuvia

Kuva:Clementinum_baroque_library_7.jpg|Kansalliskirjastoon kuuluva barokkityylinen kirjastohuone Klementinum-rakennuskokonaisuudessa Prahan vanhassa kaupungissa. 
Kuva:Vseobecna-studovna.jpg|Lukusalia Klementinum-rakennuskokonaisuudessa.
Kuva:Praha, Staré Město, Klementinum, meteorologické měření.jpg|Kaupunkisään mittausta Klementum-rakennuksen ikkunalla (Huom. Ei WMO:n sijoitussuositusten mukainen mittauspaikka)


## Lähteet

   
## Aiheesta muualla

*Kansalliskirjaston kotisivut  (nkp.cz)
*IFLA World Report - Czech Republic (The International Federation of Library Associations and Institutions)   (ifla-world-report.org)
*Rob Cameron (14.5.2007) 'Octopus' library stirs up Czechs  (bbc.co.uk)
*National Library Prague 2007- Design: Jan Kaplicky, Future Systems (arkkitehtuurikilpailun voittanut, paljon keskustelua herättänyt suunnitelma)  (e-architect.co.uk)
Calvin Harrisin diskografia

Skotlantilainen DJ, laulaja ja lauluntekijä **Calvin Harris** on julkaissut kuusi studioalbumia ja yhden kokoelma-albumin. Hänen diskografiaansa kuuluu myös yksi remixalbumi, EP-levyjä, singlejä ja musiikkivideoita. Harris on lisäksi kirjoittanut ja tuottanut kappaleita sekä tehnyt remixejä muille artisteille. 

## Albumit
### Studioalbumit

### Kokoelma-albumit

### Remixalbumit
* *L.E.D. Festival Presents Calvin Harris* (2010)

## EP-levyt
* *Napster Live Session* (2007)
* *iTunes Live: Berlin Festival* (2008)
* *iTunes Live: London Festival '09* (2009)
* *Normani x Calvin Harris* (Normanin kanssa, 2018)
* *I'm Not Alone 2019* (2019)
* *Love Regenerator 1* (nimellä Love Regenerator, 2020)
* *Love Regenerator 2* (nimellä Love Regenerator, 2020)
* *Love Regenerator 3* (nimellä Love Regenerator, 2020)
* *Moving* (nimellä Love Regenerator, Eli Brownin kanssa, 2020)
* *Rollercoaster* (nimellä Love Regenerator, Solardon kanssa, 2021)

## Singlet

### Singlet vierailevana artistina

### Promosinglet

### Muut listoille nousseet kappaleet

## Muut esiintymiset

## Musiikkivideot

## Muille artisteille tehdyt kappaleet

## Muille artisteille tehdyt remixit
### Listoille nousseet remixit

### Muut remixit

## Lähteet
Chewore

**Chewore** on safarialue Zimbabwessa eteläisessä Afrikassa. Se sijaitsee Sambesijoen eteläpuolella Mana Poolsin kansallispuiston itäpuolella. Cheworen pinta-ala on 339&nbsp;000 ha. Toisin kuin Sapissa ja Mana Poolsissa, Cheworessa järjestetään edelleen metsästysmatkoja.

Chewore on Unescon maailmanperintökohde yhdessä Mana Poolsin kansallispuiston ja Sapin safarialueen kanssa.

## Lähteet
Hello Neighbor

**Hello Neighbor** on Dynamic Pixelsin kehittämä ja tinyBuild Gamesin julkaisema hiiviskely- ja selviytymiskauhupeli. Peli on julkaistu vuonna  Windowsille ja Xbox Onelle sekä muille alustoille seuraavana vuonna.

## Pelaaminen
Pelin tarkoituksena on päästä naapurin kellariin ja saada selville hänen salaisuutensa.

## Seuraaja
Vuonna 2018 Hello Neighbor sai uuden esi-osan, *[[Hello Neighbor: Hide & Seek]]*, joka kertoo Naapurin perheestä. Muita sarjaan julkaistuja pelejä ovat *Secret Neighbor* ja *Hello Engineer*.

Vuonna 2020 tinyBuild Games ilmoitti että pelin jatko-osa *[[Hello Neighbor 2]]* julkaistaan vuonna 2021.

## Vastaanotto
Peli on saanut IGN:n arvostelussa arvosanaksi 4.1/10: kritiikkiä peli sai muun muassa epäloogisista pulmista ja turhauttavasta pelaamisesta.
Peli on saanut GameSpotin arvostelussa arvosanaksi 3/10: kritiikkiä peli sai muun muassa ohjausmekaniikasta, tarinan kerronnasta ja epätasaisesta tekoälystä.

## Lähteet

## Aiheesta muualla
* 
* Viralliset kotisivut
Turkvision laulukilpailu 2016

**Turkvision laulukilpailu 2016** () olisi ollut järjestyksessään neljäs Turkvision laulukilpailu ja se oli tarkoitus järjestää Istanbulissa, Turkissa. Siihen oli ilmoittautunut 27 maata tai aluetta, joissa asuu paljon turkkilaisia tai puhutaan turkkilaista kieltä. Alankomaat, Dagestan, Kumyk, Latvia, Moldova, Puola, Ruotsi ja Stavropolin aluepiiri olisivat osallistuneet kilpailuun ensi kertaa. Altain tasavalta olisi palannut kilpailuun kahden vuoden tauon jälkeen. Baškortostan, Kabardi-Balkaria, Krim, Moskovan alue, Sahan tasavalta, Tatarstan sekä Tuva olisivat palanneet kilpailuun vuoden tauon jälkeen. Karatšai-Tšerkessia ilmoitti että se ei tulisi osallistumaan vuoden 2016 kilpailuun ja että Karatšai-Tšerkessia ja Kabardi-Balkaria eivät enää kilpailisi yhdessä. Hakassia alun perin ilmoitti osallistuvansa vuoden 2016 kilpailuun ja valitsi edustajansakin, mutta myöhemmin ilmoitti vetäytyvänsä.

Helmikuussa 2017, kaksi kuukautta sen jälkeen kun kilpailu oli tarkoitus järjestää, se ilmoitettiin perutuksi ja Kazakstanin Astanan ilmoitettiin olevan vuoden 2017 isäntäkaupunki.

## Tapahtumapaikka
Toukokuussa 2016 Azerbaidžanin delegaation päämies Subhane Isgenderova ilmoitti että vuoden 2016 Turkvision laulukilpailu tultaisiin järjestämään Antalyassa, Turkissa. Kuitenkin 11. heinäkuuta 2016 ilmoitettiin että Isgenderovan ilmoitus oli väärä ja että vuoden 2016 kilpailu tultaisiin järjestämään Istanbulissa. Vuoden 2016 elokuun lopussa ilmoitettiin kuitenkin, että kilpailu siirrettäisiin Turkin Istanbuliin. Vuoden 2016 kisan tapahtumapaikka olisi ollut kaksi vuotta peräkkäin Istanbulin Yahya Kemal Beyatli Cultural Centre.

## Formaatti
Samoin kuin vuonna 2015 jolloin ei ollut semifinaalia sillä kaikki kilpailevat Venäjän osavaltiot olivat vetäytyneet kisasta Turkin ja Venäjän suhteiden takia, myös vuonna 2016 ei olisi ollut semifinaalia. Kaikki 26 osallistujaa olisivat kilpailleet finaalissa, josta yksi olisi julistettu voittajaksi.

## Kisan peruutus
8. joulukuuta 2016 ilmoitettiin että vuoden 2016 kisan päivämäärä siirettäisiin maaliskuuhun 2017, tehden siitä ensimmäisen kerran vuodesta 2013 asti että kisassa olisi tehty lykkäys. Kuitenkin myöhemmin vahvistettiin että vuoden 2016 kisa oli peruttu syynä 10. joulukuuta tapahtuneet Istanbulin pommitukset ja että vuoden 2017 kisa tultaisiin järjestämään Astanassa, Kazakstanissa.

## Osallistujat
Kilpailuun oli ilmoittautunut 27 valtiota ja aluetta. 15 maata oli valinnut osallistujansa, joista 9 oli myös valinnut kappaleensa. 

## Muut maat
* – 23. syyskuuta 2016 Hayat TV ilmoitti että osallistuminen vuoden 2016 kisaan on vielä epävarma.
* – 25. marraskuuta 2016 Hakassia ilmoitti että se ei aio osallistua vuoden 2016. Maa oli kuitenkin valinnut edustajakseen Irenek Khanin.
* – 13. syyskuuta 2016 Arkyz 24 ilmoitti ettei se tule osallistumaan vuoden 2016 kisaan.

## Lähteet
Ashley Kratzer

**Ashley Kratzer** (s. 8. helmikuuta 1999) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 302 joulukuussa 2017.

Kratzer sai villin kortin Yhdysvaltain avoimiin 2017 voitettuaan Yhdysvaltain 18-vuotiaiden mestaruuskilpailut.

## Lähteet

## Aiheesta muualla
*
*
Infowars.com

**Infowars.com** oli yhdysvaltalainen äärioikeistolaisia salaliittoteorioita ja valeuutisia levittävä verkkosivusto, jonka omisti Alex Jones. Vuoden 2018 tammikuussa eri verkkosivustojen kävijätietoja mittaavan Alexa Internetin mukaan Infowars.com-sivustolla oli 4,6 miljonaa erillistä kävijää kuukaudessa, kun taas Quantcastin mukaan erillisiä kävijöitä oli 3,7 miljoonaa.

Ennen Yhdysvaltain vuoden 2016 presidentinvaaleja sivusto tuki Donald Trumpia ja hänen vaaliteemojaan. Presidenttiehdokas Trump oli sivun tuottamalla *Alex Jones Show'n* radio- ja televisio-ohjelman vieraana ennen vaaleja.

Satiirilehti ''The Onion'' osti Infowars.comin konkurssihuutokaupasta, mutta kauppa on lykkääntynyt myöhemmäksi.

## Sivuston julkaisemia väitteitä
Infowars.com on muun muassa kertonut ihmisten epäilleen ulkoavaruuden olioiden laskeutuneen Floridaan ja väittänyt ennen Yhdysvaltain vuoden 2016 presidentinvaaleja, että Donald Trumpin vastaehdokas Hillary Clintonin pyöritti avustajiensa kanssa lapsiprostituutiorinkiä Ping Pong Comet -nimisessä pizzeriassa. Alex Jones itse on kertonut valtamedian valehtelevan hänestä jatkuvasti ja tästä väitetystä ulkoavaruuden olioiden maininnan nauhoitteesta, jossa hän niin väittää, tarjoavansa 100 000 dollaria sen lähettäjälle. Pizzagate-nimisen, alun perin 4chanista levinneen salaliittoteorian seurauksena Ping Pong Cometin työntekijöitä uhkailtiin ja 28-vuotias pohjoiscarolinalainen mies teki sinne aseellisen hyökkäyksen.

## Lähteet

## Aiheesta muualla
* Verkkosivut
Small-Scale Experimental Machine

**Small-Scale Experimental Machine** (SSEM, lempinimeltä *Baby*) oli ensimmäinen tietokone, jossa ohjelma voitiin tallettaa tietokoneen muistiin (tallennetun ohjelman tietokone). Tietokone oli suunniteltu prototyypiksi, joka johti Manchester Mark I:n kehitykseen.

Tietokone suoritti ensimmäisen ohjelmansa 21. kesäkuuta 1948. Ohjelman tekivät Tom Kilburn ja laitteen suunnittelija Freddie Williams. Aiemmin Max Newman oli tutustuttanut Williamsin ja Kilburnin Alan Turingin konsepteihin: Newman selitti muun muassa kolmen osoitteen konseptin, ohjelman tallennuksen ja ehdollisen haarautumisen.

Tietokone toimi testialustana Williams-Kilburn -kuvaputkitekniikalle, jota käytettiin tietokoneen ajonaikaisena muistina. 6 tuuman näytölle voitiin tallettaa 2048 bittiä, jotka oli päivitettävä tasaisin väliajoin.

## Lähteet

## Aiheesta muualla
* Varhaiset tietokoneet Manchesterin yliopistossa
Kurnoolin junaturma

**Kurnoolin junaturma** oli matkustajajunan suistumiseen raiteilta johtanut onnettomuus Kurnoolin piirikunnassa Andhra Pradeshin osavaltiossa Intiassa 21. joulukuuta 2002. Juna oli Hyderabadin ja Bangaloren välisellä rataosuudella noin 90 kilometrin tuntivauhdissa kun vaunuja kaatui kiskoilta.

Poliisitutkijoiden mukaan onnettomuuden syyksi on varmistunut sabotaasi, koska kiskoja oli rikottu. Osavaltion pääministeri Chandrababu Naidun mukaan oli ennenaikaista puhua tahallisesta teosta.

## Lähteet
GP3 Belgian Grand Prix 2017

**GP3 Belgian Grand Prix 2017** oli GP3-kauden 2017 viides osakilpailu, joka ajetiin 26.–27. elokuuta Circuit de Spa-Francorchampsn moottoriradalla Belgiassa.

Juan Manuel Correa teki GP3-debyytin Jenzer Motorsport -tallissa.

## Sijoitukset GP-viikonlopun jälkeen

## Katso myös
* Belgian Grand Prix 2017
* Formula 2 Belgian Grand Prix 2017
BINAC

**BINAC** oli ensimmäisiä elektronisia tietokoneita, joissa ohjelma voitiin tallettaa koneen muistiin (tallennetun ohjelman tietokone). Tietokoneen valmisti Electronic Control Company (myöhemmin *Eckert–Mauchly Computer Corporation*) Northropille ja se toimitettiin vuonna 1949.

Tietokoneen muistina oli 512 sanaa (15&nbsp;360 bittiä) valmistajan esitteen mukaan.

Joidenkin lähteiden mukaan tietokone ei koskaan toiminut kunnolla toimituksen jälkeen.

## Lähteet
Prisma (taideteos)

**Prisma** on Mauno Kiviojan vuonna 1985 tekemä tilataideteos Tampereen yliopiston Tietotalo-rakennuksen edessä Hervannassa. Teoksen obeliski on tehty ruostumattomasta teräksestä ja sen ympärillä on teokseen kuuluva laatoitus. Geometrinen kuviointi toistuu obeliskin pinnassa ja laatoissa.

Teos pystytettiin alun perin Tampereen teknillisen yliopiston päärakennuksen (Korkeakoulunkatu 10) eteen, mutta siirrettiin vuonna 2013 Tietotalon eteen Kampusareenan rakennustöiden tieltä. Teos on tunnettu alueen maamerkki. Obeliskin korkeus on 13,5 metriä ja sen omistaa Suomen valtio. Se kuuluu Valtion taideteostoimikunnan kokoelmaan.

## Lähteet
Itchan Kala

**Itchan Kala** on Uzbekistanin länsiosassa sijaitsevan Hivan kaupungin linnoitettu vanha osa. Vaikka siellä on vain harvoja todella vanhoja rakennuksia, se on yhtenäinen esimerkki Keski-Aasian islamilaisesta arkkitehtuurista. Merkittävimpiin rakennuksiin kuuluvat Djuman moskeija, mausoleumit, madrasat ja kaksi palatsia, jotka rakennutti 1800-luvun alussa Allah Quli Khan. Itchan Kala on Unescon maailmanperintöluettelossa vuodesta 1990.

## Lähteet

## Aiheesta muualla
EDVAC

**EDVAC** (*Electronic Discrete Variable Automatic Computer*) oli varhainen elektroninen tietokone. Edeltäjästään ENIAC:sta poiketen EDVAC käytti (John von Neumannin ehdotuksesta) binäärijärjestelmää desimaalijärjestelmän sijaan, jonka ansiosta piirit voitiin tehdä paljon yksinkertaisemmiksi.

Tietokoneen muistina oli 1024 44-bittistä sanaa, joka oli toteutettu elohopeasylintereillä. Tietokone valmistui vuonna 1949 mutta se saatiin käyttökuntoon vasta vuonna 1951.

Von Neumann käsitteli tietokonetta keskeneräiseksi jääneessä muistiinpanosarjassaan *First Draft of a Report on the EDVAC* vuonna 1945.

## Lähteet
Formula 2 Belgian Grand Prix 2017

**Formula 2 Belgian Grand Prix 2017** oli Formula 2 -kauden 2017 kahdeksas osakilpailu, joka ajettiin 26.–27. elokuuta Circuit de Spa-Francorchampsn moottoriradalla Belgiassa.

## Aika-ajo
Paalupaikalle ajoi Charles Leclerc, jolle paalupaikka oli kauden seitsemäs. Toiseen ruutuun ajoi DAMS-tallin kuljettaja Nicholas Latifi, jolle eturivin lähtöruutu oli hänen uransa ensimmäinen. Kolmanneksi ajoi Latifin tallikaveri Oliver Rowland.

Sérgio Sette Câmara pyörähti aika-ajon lopulla ja sammutti autonsa radan varteen, jonka johdosta sessio keskeytettiin hetkeksi.

## Sijoitukset GP-viikonlopun jälkeen

## Katso myös
* Belgian Grand Prix 2017
* GP3 Belgian Grand Prix 2017
Yhdysvaltain kansallinen lääketieteellinen kirjasto

**Yhdysvaltain kansallinen lääketieteellinen kirjasto** (, NLM) on suuri Yhdysvaltain Marylandin osavaltion Bethesdassa toimiva erikoiskirjasto. Se on maailman suurin lääketieteeseen ja biotieteisiin erikoistunut kirjasto. NLM on perustettu vuonna 1836. Yhdysvaltain kansallinen lääketieteellinen kirjasto on osa laajaa National Institutes of Healthia (NIH, *Yhdysvaltain terveysvirasto*). 

## Kuvia

Kuva:People entering the National Library of Medicine, October 9, 2008.jpg|Ihmisiä Yhdysvaltain kansallisen lääketieteellisen kirjaston sisäänkäynnin luona.
National Library of Medicine, Main Reading Room, October 9, 2008.jpg|NLM:n lukusalia (2008).

## Lähteet

## Aiheesta muualla

*PubMed. PubMed comprises more than 27 million citations for biomedical literature from MEDLINE, life science journals, and online books  (nlm.nih.gov)
*Medical Subject Headings (MSH)  (nlm.nih.gov)
*Unified Medical Language System (UMLS)  (nlm.nih.gov)
*National Library of Medicine Classification, NLM:n aineiston lääketieteellinen aiheluokittelu (2002-), lyhyt kuvaus (Wikidatassa Q986957)  (bartoc.org)
Z4 (täsmennyssivu)

**Z4** voi tarkoittaa jotain seuraavista:
* Z4, Konrad Zusen tietokone
* BMW Z4, automalli
* Sony Xperia Z4, älypuhelin
Z4

**Z4** oli Konrad Zusen kehittämä relepohjainen tietokone. Zuse viimeisteli ensimmäisen tietokoneen vuonna 1948 ja teki sopimuksen ETH Zürichin kanssa. Tietokone otettiin käyttöön syyskuussa 1950.

Tietokoneessa oli mekaaninen muisti, jossa oli 64 32-bittistä sanaa.

## Lähteet

## Aiheesta muualla
* 
*
Mohamed Chikh

**Mohamed Chikh** (s. 1993) on kanadalainen karateka. Hän on kaksinkertainen Kyokushinin Yhdysvaltain mestari.

## Kilpaura
2011 Chikh saavutti Pohjois-Amerikan keskisarjan mestaruuden.

Chikh saavutti ensimmäisen Yhdysvaltain mestaruutensa 2013, jolloin hän voitti loppuottelussa Evgenii Savinin. Hän pääsi voiton myötä ottelemaan painoluokallisissa MM-kilpailuissa huhtikuussa 2013.

Chikh uusi Yhdysvaltain mestaruutensa kaksi vuotta myöhemmin, jolloin hän voitti loppuottelussa maamiehensä Pasha Mykhaylovin.

## Lähteet
CDC 1604

**CDC 1604** on Control Data Corporationin valmistama supertietokone, joka oli ensimmäinen suuren mittakaavan transistoripohjainen tietokone. Tietokone julkaistiin 16. lokakuuta 1959.

Tietokoneen rinnalle suunniteltiin CDC-160A minitietokone hoitamaan hitaita datan syöttö- ja tulostustoimintoja.

## Lähteet

## Aiheesta muualla
* Dokumentaatiota bitsavers.org-palvelussa
Naiseni kanssa eduskuntatalon puistossa

__NOTOC__
**Naiseni kanssa eduskuntatalon puistossa** on M. A. Nummisen single, joka julkaistiin samana vuonna ilmestyneeltä EP-levyltä *[[M. A. Numminen laulaa jälleen]]*. Kappale julkaistiin myös vuonna 1970 albumilla *[[Taisteluni (albumi)|Taisteluni]]*. Kappaleen on säveltänyt Unto Mononen, sovittanut Paroni Paakkunainen ja sanoittanut Numminen itse. Kappaleen esittäjä on M. A. Numminen ja Viisi vierasta miestä. Numminen on levyttänyt alkuperäisversion lisäksi kappaleen saksaksi, esperantoksi, ruotsiksi ja englanniksi. 

## Kappaleet
### A-puoli
#Naiseni kanssa eduskuntatalon puistossa (säv. Unto Mononen, san. M. A. Numminen, sov. Seppo Paakkunainen)

### B-puoli
#Hevoset ja minä (säv. ja sov. Pekka Gronow, san. Peter von Bagh)

## Lähteet

## Aiheesta muualla
* ''Naiseni kanssa eduskuntatalon puistossa'' discogs.com -sivustolla
* Discogs: M.A. Numminen laulaa jälleen
* Soundi
Ruskosädekaisla

**Ruskosädekaisla** (*Cyperus rotundus*) on sarakasvien heimoon kuuluva monivuotinen papyruskaislan sukulaislaji.

## Ulkonäkö ja koko

Ruskosädekaislan pystyt varret kasvavat 30–40 cm korkeiksi. Niiden poikkileikkaus on kolmiomainen. Lehdet lähtevät varren alaosasta kolmen lehden ryhmissä. Ne ovat tummanvihreitä, sileitä ja kiiltäviä. Niiden pituus on 20–30 cm ja leveys 2–10 mm. 

Kasvi leviää maavarsien avulla. Siellä missä maavarsi ulottuu maan pintaan, siihen voi kehittyä pyöreä maasilmu, josta varret ja juuret lähtevät. Laji voi kasvattaa myös mukuloita, joihin se säilöö tärkkelystä ja joista voi kasvaa uusia kasviyksilöitä. Mukulat ovat 1–3,5 cm pitkiä, aluksi valkoisia ja meheviä, myöhemmin kovia ja ruskeita. Näistä mukuloista laji on saanut tieteellisen nimensä *rotundus*, pyöreä.

Kukinnot kasvavat varsien päähän. Ne muodostuvat 3–9 erimittaisesta varsiosasta, joiden päässä on punertavanruskeita noin 3,5 senttiä pitkiä pikkuoksia, joissa on 10–40 terälehdetöntä kukkaa. Kukinnon punaruskea väri on varmin tapa erottaa ruskosädekaisla keltakukkaisesta lähilajista kultasädekaislasta (*Cyperus esculentus*).

## Levinneisyys ja elinympäristö
Ruskosädekaislaa tavataan lähes koko maailmassa pohjoisimpia alueita lukuun ottamatta. Euroopassa sen levinneisyysalueen pohjoisraja on Keski-Euroopassa.

Ruskosädekaisla kasvaa rannoilla ja muissa kosteikoissa. Se pärjää myös alueilla, joka ovat vain osan vuodesta kosteita, ja kestää maan muokkausta hyvin. Niinpä sitä tavataan joutomailla, ja kosteilla viljelysmailla. Siitä voi kehittyä haitallinen rikkaruoho.

## Käyttö
Ruskosädekaislan mukuloita on käytetty rohtoina Intian, Japanin ja Kiinan perinteisessä lääketieteessä. Sen tehoa ei ole tutkittu länsimaisessa lääketieteessä edellytettävillä tavoilla.

## Lähteet

## Aiheesta muualla
* JSTOR Global Plants: ''Cyperus rotundus'' 
* Integrated Taxonomic Information System (ITIS): ''Cyperus rotundus'' 
* Global Biodiversity Information Facility (GBIF): ''Cyperus rotundus'' 
* United States Department of Agriculture (USDA): ''Cyperus rotundus'' 
* Centre for Agriculture and Biosciences International (CABI): ''Cyperus rotundus'' (purple nutsedge) 
* Flora of North America: ''Cyperus rotundus'' 
* Flora of China: ''Cyperus rotundus'' 
* Dr. Duke's Phytochemical and Ethnobotanical Databases: ''Cyperus rotundus''
Laugharnen linna

**Laugharnen linna** on walesilainen linna Taf-joen lähistöllä. Ensimmäinen varma maininta siitä on vuodelta 1189 Henrik II:n kuoleman jälkeen, jolloin Rhys ap Gruffydd otti sen hallintaansa. Seuraavan vuosisadan aikana se poltettiin kahdesti.

Elisabet I luovutti linnan Sir John Perrotille, joka muutti sen Tudor-henkiseksi kartanoksi. Linna tuhoutui osittain Englannin sisällissodassa parlamentaristien piirityksessä vuonna 1644 ja siitä otettiin kiviä talojen rakentamiseen.

## Lähteet

## Aiheesta muualla
Nihtisillan vastaanottokeskus

**Nihtisillan vastaanottokeskus** oli yksityisen Luona Oy:n ylläpitämä aikuisten turvapaikanhakijoiden vastaanottokeskus, joka sijaitsi Espoon Kilon kaupunginosassa.

Vastaanottokeskus perustettiin syksyllä 2015 Tiedon tyhjäksi jääneeseen toimistorakennukseen osoitteeseen Kutojantie 10. Vastaanottokeskuksessa asui vuonna 2016 noin 480 turvapaikanhakijaa kerrallaan.

Nihtisillan vastaanottokeskuksen toiminta lakkasi 30. kesäkuuta 2021. Toiminnan loppuessa vastaanottokeskuksessa asuneista asukkaista osa sai paikan toisista vastaanottokeskuksista ja osa löysi itselleen muun majoituksen.

16. maaliskuuta 2022 Maahanmuuttovirasto avasi Nihtisiltaan ensimmäisen vastaanottokeskuksen ukrainalaisia pakolaisia varten.

## Lähteet
Luona

**Luona** on suomalainen sosiaali- ja terveyspalveluita tuottava yritys. Luona tekee muun muassa sosiaali- ja terveysneuvontaa, hoidon- ja palvelutarpeen arviointia ja palveluohjausta sekä tuottaa vastaanottokeskuspalveluita ja kriisimajoitusta. Yritys toimi aiemmin nimellä Barona Hoiva. Yrityksen nimi vaihdettiin kesällä 2015. Yksityinen terveysneuvonnan ja ikäihmisten palveluiden tuottaja Mawell Care liittyi yrityskaupan myötä osaksi Luonaa vuonna 2016. Vuonna 2020 Luona osti lääkäriasemaketju PerusTerveyden liiketoiminnan. Luona on osa Bravedo-konsernia, johon kuuluu yli 39 työelämä-, teknologia- sekä sosiaali- ja terveyspalveluita tarjoavaa yritystä. Luonalla on noin 290 työntekijää (2021).

Luonan toimitusjohtajana toimii Tommi Qvick ja hallituksen puheenjohtajana Markus Oksa.

Luona nousi vuonna 2015 Suomen suurimmaksi yksityiseksi toimijaksi vastaanottokeskuspalveluiden tarjoajana. Nykyään Luona tarjoaa vastaanottokeskuspalveluita Vantaalla, Helsingissä ja Espoon Nihtisillassa.

## Lähteet

## Aiheesta muualla
* Yrityksen kotisivut
Bardsey Island

**Bardsey Island** () on saari Walesin rannikolla, Yhdistyneessä kuningaskunnassa. Saari oli keskiajalla pyhiinvaeltajien määränpää. Nykyisin saarella on 4 vakituista asukasta ja se on osa luonnonsuojelualuetta.

## Maantiede
Saari on pinta-alaltaan 1,8&nbsp;km² ja se sijaitsee Llŷnin niemimaan kärjessä Gwyneddin kreivikunnassa Walesissa. Matkaa mantereelle saarelta on noin 3 kilometriä. Saari on useiden muiden Britannian saarten tapaan luonnonpuisto. Sillä on tavattu 310 eri lintulajia, joihin lukeutuvat esimerkiksi ruokki, pikkuliitäjä, riskilä ja lunni. Saarella on myös noin 200 harmaahyljettä.

## Historia

Ensimmäiset merkit ihmisasutuksesta saarella ovat ajalta 7&nbsp;500 vuotta eaa. ja saarelta tunnetaan 45 esihistoriallista löydöspaikkaa. Legendan mukaan saari oli pyhä kelttiläisille druideille ja myöhemmin saaresta tuli merkittävä kristinuskon keskus. 1100-luvulta peräisin oleva Llandaffin kirja kertoo 500 vuotta walesilaisen Llandaffin hiippakunnan historiaa ja mainitsee Bardseytä kutsutun "Britannian Roomaksi" ja kolmen saarelle tehdyn matkan uskottiin vastaavan pyhiinvaellusta Roomaan. Llandaffin kirja mainitsee myös, että saarelle on haudattu 20&nbsp;000 tunnustajaa ja pyhimystä. Hautoja on sittemmin löydetty kaivauksissa, joista ainoa suurempimuotoinen järjestettiin 1990-luvulla saaren kappelin eteläpuolella. Tuolloin löydettiin 25 keskiaikaista hautaa. 500-luvulla saarella on ollut luostari ja 1200-luvulla rakennettiin apottiluostari, mutta kumpikaan ei ole säilynyt nykypäivään. Osa apottiluostarin kivitornia on kuitenkin edelleen pystyssä. Luostarien munkit lähtivät saarelta, kun luostarijärjestelmä lakkautettiin vuonna 1536.

Bardseytä asutettiin vielä munkkien lähdön jälkeen, mutta sen asukasluku on tippunut huipustaan. 1800-luvulla saaren asukkaiden pääelinkeinoja olivat hummerien, rapujen ja osterien pyynti ja saarella oli noin 140 asukasta. Vuonna 1931 saarella oli enää 54 asukasta ja saaren viimeinen koulu suljettiin 1950-luvulla. Vuonna 1979 saaren osti Bardsey Island Trust, jonka tarkoitus on säilyttää Bardsey elävänä yhteisönä. Nykyisin saarella on neljä vakituista asukasta ja kesäisin asukasluku nousee noin kahdeksaankymmeneen. Saarella on yksi 300:n lampaan maatila.

## Lähteet

## Aiheesta muualla

*Bardsey Island Trust
Banon (Alpes-de-Haute-Provence)

**Banon** on kunta Ranskan kaakkoisosassa Alpes-de-Haute-Provencen departementissa Provence-Alpit-Riviera‎n alueella. Kunnan pinta-ala on 39,8 neliökilometriä, ja sen asukasluku oli 1&nbsp;065 vuonna 2021.

Kunta on tunnettu Le Bleuet -kirjakaupasta. Se on harvinainen maaseutuympäristössä menestyvä kirjakauppa.

## Lähteet

## Aiheesta muualla
Ruiskukurkku

**Ruiskukurkku** (*Ecballium elaterium*) on kurkkukasveihin kuuluva laji, joka tunnetaan erikoisesta tavastaan ruiskia siemeniä sisältävää nestettä. Se on sukunsa ainoa laji.

Ruiskukurkkua kasvaa Välimeren alueella ja Makaronesiassa. Pulska juuri on noin 8 cm pitkä, köynnökset voivat kasvaa 80 cm mittaisiksi. Kukat ovat tumman keltaiset.

## Lähteet

## Aiheesta muualla
* Kassu – Kasvien suomenkieliset nimet: Ruiskukurkku (''Ecballium elaterium'')
* ITIS: ''Ecballium elaterium'' 
* United States Department of Agriculture (USDA): ''Ecballium elaterium'' 
* Flora of China: ''Ecballium elaterium'' 
* Centre for Agriculture and Biosciences International (CABI): ''Ecballium elaterium''
Volkswagen Ameo

**Volkswagen Ameo** on Volkswagenin vuosina 2016–2020 Intian markkinoille valmistama pieni sedan-korinen automalli, joka perustuu samalle pohjalevylle kuin esimerkiksi Audi A1 ja Volkswagen Polo V.

Moottorivaihtoehtoina olivat 1,2-litrainen bensiinimoottori ja 1,5-litrainen dieselmoottori. Voimansiirtona molemmissa on viisivaihteinen manuaalivaihteisto, dieselmoottorin yhteyteen sai halutessaan seitsemänportaisen DSG-kaksoiskytkinvaihteiston. 

## Lähteet

## Aiheesta muualla
Saint-Étienne-les-Orgues

**Saint-Étienne-les-Orgues** on kunta Ranskan kaakkoisosassa Alpes-de-Haute-Provencen departementissa Provence-Alpit-Riviera‎n alueella.
 

Kunta sijaitsee Montagne de Lure -vuoren juurella. Kunnan nähtävyyksiä on 1100-luvuta peräisin oleva Notre-Dame de Luren luostari.

## Lähteet

## Aiheesta muualla
Stella Business Park

**Stella Business Park** on vuonna 2001 valmistunut yrityspuisto Espoon Leppävaarassa. Yrityspuistossa on neljä toimitilarakennusta, jotka on nimetty tähtien mukaan. Rakennukset on suunnitellut suunnittelutoimisto Optiplan.

Rakennuksissa on työpisteitä noin 1300 hengelle. Pinta-alaa rakennuksissa on yhteensä 30&nbsp;000 m2, josta vuokrattavaa alaa on 25&nbsp;000 m2. Yrityspuisto sijaitsee osoitteessa Lars Sonckin kaari 10–16.

## Lähteet

## Aiheesta muualla
* Yrityspuiston kotisivut
Teollisuusliitto

**Teollisuusliitto** () on suomalainen teollisuuden työntekijöiden ammattiliitto. Liitto on yksi Suomen Ammattiliittojen Keskusjärjestön (SAK) suurimmista jäsenliitoista.

Teollisuusliitto muodostui kolmen ammattiliiton yhdistyessä. Metallityöväen Liitto päätti osaltaan yhdistymisestä sekä muutti sääntönsä ja nimensä Teollisuusliitoksi ylimääräisessä liittokokouksessaan 17.–18. toukokuuta 2017. TEAM Teollisuusalojen ammattiliitto päätti valtuustonsa kokouksessa 17. toukokuuta 2017 lakkauttaa liiton toiminnan vuoden 2017 loppuun mennessä ja että sen ammattiosastot hakevat Teollisuusliiton jäseniksi vuoden 2018 alusta lukien. Puuliitto päätti lakkauttaa itsensä ja liittyä osaksi Teollisuusliittoa valtuustonsa kokouksessa 16. toukokuuta 2017.

Uuden liiton yhteinen jäsenmäärä oli perustettaessa noin 226&nbsp;000, joista Puuliitosta tuli noin 33&nbsp;000 ja Teollisuusalojen ammattiliitosta noin 53&nbsp;000 jäsentä. Metalliliiton jäsenmäärä oli noin 140&nbsp;000. Yhdistyneellä liitolla oli yli 700 ammattiosastoa ja yli 9&nbsp;000 luottamushenkilöä. Liittojen henkilöstömäärä oli 240. Jäsenistä oli miehiä noin 75 prosenttia; miesvaltaisin oli Metalliliitto, jossa jäsenistä 83 prosenttia oli miehiä. Puuliiton jäsenistä miehiä oli noin 77 prosenttia ja Teollisuusalojen ammattiliitossa vastaava luku oli 54.

Teollisuusliiton puheenjohtaja on Riku Aalto. Varapuheenjohtajana toimii Turja Lehtonen.

## Vaalirahoitus

### Eduskuntavaalit
Eduskuntavaaleissa 2019 Teollisuusliitto tuki yhteensä 6&nbsp;700 eurolla viittä SDP:n ehdokasta: Niina Malmia, Timo Suhosta, Jyrki Levosta, Janne Laulumaata ja Riitta Mäkistä.

Eduskuntavaaleissa 2023 Teollisuusliitto tuki yhtä ehdokasta, SDP:n Timo Suhosta, 1&nbsp;500 eurolla. Lisäksi liiton SDP:läinen jäsenyhdistys Teollisuusdemarien Opintoyhdistys ry tuki Suhosta ja Anna-Kristiina Mikkosta 3&nbsp;000 eurolla kumpaakin.

### Presidentinvaalit
Teollisuusliitto antoi yhteensä 30 000 euroa vaaliavustusta SDP:n Tuula Haataiselle (20&nbsp;000) ja Vasemmistoliiton Merja Kyllöselle (10 000) vuoden 2018 presidentinvaaleissa.

Presidentinvaaleissa 2024 Teollisuusliitto ei tukenut yhtäkään ehdokasta, mutta SDP:läinen jäsenyhdistys Teollisuusdemarien Opintoyhdistys ry tuki SDP:n Jutta Urpilaista 30&nbsp;000 eurolla.

## Lähteet
Malta lasten Eurovision laulukilpailussa

**Malta** on osallistunut Lasten Eurovision laulukilpailuun ensimmäisen kerran vuonna 2003. Malta on voittanut kilpailun kaksi kertaa, vuosina 2013 ja 2015.

Malta on järjestänyt vuoden 2014 ja 2016 kilpailun.

## Osallistujat

## Lähteet
Simiane-la-Rotonde

**Simiane-la-Rotonde** on kunta Ranskan kaakkoisosassa Alpes-de-Haute-Provencen departementissa Provence-Alpit-Riviera‎n alueella.
 

Simiane-la-Rotonde oli aikoinaan vauras kaupunki, ja se on edelleen tärkeä laventelituotannon keskus. Mäelle rakennetun kylän näkymää hallitsee mäen huipulle 1100-luvulla rakennettu linna *Château de Simiane-la-Rotonde*, jossa on rotunda () eli pyöreä torni ja josta koko kunta on saanut nimensä.

## Lähteet

## Aiheesta muualla
Heavy Metal Symphony

__NOTOC__
**Heavy Metal Symphony** on Seppo Sallisen yhtyeen Hard Rock Sallisen ensimmäinen ja viimeiseksi jäänyt studioalbumi. Se julkaistiin vuonna 1982 levymerkillä Zero Records. Svart Records julkaisi albumin 40-vuotisjuhlapainoksen digitaalisesti sekä cd- ja vinyylimuodoissaan 28. lokakuuta 2022.

## Kappaleet
### A-puoli
#
#
#
#
#

### B-puoli
#
#
#
#
#

### CD2: BONUS
# 7" version
# 7" version
# demo 80s, radioautoäänitys
# demo 80s
# demo 80s
# demo 80s
# demo 70s
# demo 70s
# demo 70s
# demo 80s

## Kokoonpano
* Seppo Sallinen – laulu, basso
* Jare Renko – kitara
* Juke Box Sallinen – rummut
* Vainu – kosketinsoitin

+

* Raya Jääskä – taustalaulu

## Lähteet

## Aiheesta muualla
* ''Heavy Metal Symphony'' discogs.com -sivustolla 
*
Sega Sammy Holdings

on japanilainen holdingyhtiö, joka muodostui kun Sega- ja Sammy-yhtiöt sulautettiin vuonna 2004. Molemmat yritykset ovat mukana viihdeteollisuudessa (Sega videopeleillään ja Sammy pachinko-laitteillaan), ja yhtiö tunnetaan myös videopeliteollisuudestaan.

## Lähteet

## Aiheesta muualla
* Sega Sammy Holdings Inc. 
* Sega Corporation 
* Sammy Corporation
Sulkaitulehti

**Sulkaitulehti** (*Kalanchoë pinnata*) on maksaruohokasveihin kuuluva mehikasvi.

Sulkaitulehti voi kasvaa 1,2 metriä korkeaksi. Varret ovat ontot ja tummanvihreät. Kukat ovat punertavia kelloja. Lehdet ovat aaltolaitaiset, ja vaaleanvihreässä lehdessä on tummanpunainen reuna.  Kasvi lisääntyy suvuttomasti lehden reunan aaltoihin kasvavien pikkukasvien avulla.

Sulkaitulehti on Australiassa luokiteltu haitalliseksi vieraslajiksi.

## Lähteet
Derby Business Park

**Derby Business Park** on vuonna 2013 valmistunut yrityspuisto Espoon Suur-Leppävaaraan Perkkaan pienalueella Turunväylän varrella. Yrityspuistossa on kolme toimistorakennusta sekä pysäköintitalo. Yrityspuisto on nimetty läheisen Vermon raviradan mukaan.

Derby Business Parkin omistaa ruotsalainen kiinteistösijoitusrahasto Niam. Yrityspuisto sijaitsee osoitteessa Tarvonsalmenkatu 13–19.

Derby Business Parkin Hiitti-toimitalo voitti Suomen viihtyisin ja energiatehokkain toimitila 2014 -kilpailun.

## Lähteet

## Aiheesta muualla
* Yrityspuiston kotisivut
Karma (nettisarja)

**Karma** on suomalainen nettisarja, joka julkaistiin Instagramin Stories-toiminnon kautta. *Karma* on Suomen ensimmäinen Instagramiin tehty draamasarja. Sarja on Ylen tuotanto.

Sarjan ensimmäinen kausi julkaistiin viikonlopun aikana 25. – 27. elokuuta 2017. Toinen kausi 29. – 31. joulukuuta 2017.

Sarja kertoo kolmesta nuoresta yhdessä asuvasta naisesta (es. Mimosa Willamo, Saana Koivisto, Senna Vodzogbe), joiden kotibileiden seurauksena heidän salaisuutensa alkavat lipsumaan kolmikon ulkopuolelle ja lopulta he ovat valmiita äärimmäisiin tekoihin säilyttääkseen suosionsa ja pelastaakseen kasvonsa. Sarjaa varten Helsingistä vuokrattiin kerrostalohuoneisto, johon sarjan tapahtumat sijoittuvat.

Sarjaa käsikirjoittanut Ronja Salmi on kertonut, että sarja kuvattiin teatteriesityksen tapaan ja kohtaukset julkaistiin Instagramissa heti kuvaushetken jälkeen. Näyttelijät kuvasivat kohtaukset itse käyttäen puhelimen etukameraa. Ensimmäinen, perjantaina 25. elokuuta 2017, julkaistu jakso oli kestoltaan noin 15 minuuttia. Lauantaina ja sunnuntaina (26. ja 27. elokuuta) julkaistaan noin 10 minuuttia kestävät jaksot. Jaksoista julkaistiin myöhemmin myös kooste YouTubeen. 

## Rooleissa

## Lähteet

## Aiheesta muualla
* @karmadraama | Instagram
* Koostejaksot YouTubessa
Isännistö

**Isännistö** on säästöpankin korkein hallintoelin. Isännistö vastaa osakeyhtiön yhtiökokousta.

Isännistön muodostavat säästöpankin tallettajien valitsemat isännät. Isäntiä on vähintään 12. Isäntien vaalissa kullakin tallettajalla on yksi ääni. Lisäksi äänioikeus voi olla kantarahasto-osuuksien omistajilla.

Isännät valitsevat säästöpankin hallituksen, joka valitsee toimitusjohtajan. Jos säästöpankilla on hallintoneuvosto, isännät valitsevat hallintoneuvoston, joka valitsee hallituksen ja sen puheenjohtajan ja varapuheenjohtajan sekä, jos säännöissä on niin määrätty, toimitusjohtajan.

Kritiikin mukaan isännistö on säästöpankeissa jäänyt käytännössä kumileimasimeksi (katso Säästöpankkien valedemokratia).

## Katso myös
* Edustajisto

## Lähteet
Umm Qasrin taistelu

**Umm Qasrin taistelu** oli Irakin sodan ensimmäinen taistelu, joka käytiin Umm Qasrin satamakaupungin hallinnasta Etelä-Irakin Fawin niemimaalla 21.–25. maaliskuuta 2003. Yhdysvaltojen johtaman koalition joukot valtasivat sataman odotettua kiivaamman taistelun jälkeen.

## Tausta
Umm Qasrinin valtaus oli Irakin vastaisen koalition ensimmäisiä sotilaallisia tavoitteita Irakin sodassa. Kaupungin ja sen sataman valtaus estäisi Irakin toimet maan merisaartoa vastaan ja sen satamaa tarvittiin suuren humanitaarisen operaation aloittamiseksi, jonka aikana Umm Qasrin sataman kautta olisi tarkoitus tuoda tonneittain ruokaa, lääkkeitä ja muita tarvikkeita Irakiin kun Saddam Husseinin hallinto olisi kukistettu. Umm Qasrin valtaukseen osallistui joukkoja Yhdysvaltain merijalkaväestä, brittien kuninkaallisesta merijalkaväestä ja Puolan GROM-erikoisjoukoista. Irakilaisista puolustajista monet olivat tasavaltalaiskaartin ja Fedayeen Saddamin jäseniä.

## Taistelu

Operaatio alkoi 21. maaliskuuta ja joukot etenivät Irakiin maan kautta Kuwaitista. Kaupungin ja sataman odotettiin kukistuvan nopeasti vähäisen vastarinnan jälkeen, mutta joukkojen edetessä kaupunkiin noin 20:n ajoneuvon saattue joutui irakilaisten käsiase- ja kranaatinheitintulen kohteeksi. Brittien tykistö vastasi tuleen, mutta sen tulitus osui vaarallisen lähelle Yhdysvaltain merijalkaväen joukkoja, joiden oli vetäydyttävä takaisin. Koalition joukot järjestäytyivät uudelleen ja etenivät jälleen irakilaisten asemia kohti, tällä kertaa M1 Abrams -taistelupanssarivaunujen ja M2 Bradley -taisteluvaunujen tukemana. Tarkoitus oli myös saada tukea Bell AH-1 Cobra -rynnäkköhelikoptereilta, mutta aika ei riittänyt niiden operaatioiden aloittamiseksi. Irakilaiset käyttivät koalition joukkoja vastaan sissitaktiikoita. Osa irakilaisista oli pukeutunut siviilivaatteisiin ja käyttivät valkoisia lippuja koalition joukkoja harhauttaakseen. Koalitio julisti sataman vapaaksi vihollisista 25. maaliskuuta, mutta taistelut jatkuivat edelleen itse kaupungissa aina huhtikuun ensimmäisiin päiviin saakka.

## Seuraukset
Taistelun aikana sai surmansa arviolta 30–40 irakilaista. Sataman valtauksen jälkeen koalition joukot aloittivat miinanravauksen alueella. Sataman miinoituksia purkamassa olivat Navy SEAL -joukot, jotka käyttivät esimerkiksi koulutettuja delfiinejä. Irakilaisten miinoittamat siviilialukset vaikeuttivat miinanraivausta. Ensimmäinen satamaan saapunut koalition alus oli RFA Sir Galahad. Kriitikot esittivät koalition suhtautuneen Irakin joukkojen muodostamaan uhkaan liian keveästi, mutta Irakin sodan muut operaatiot sujuivat enimmäkseen suunnitelmien mukaan.

## Lähteet

## Aiheesta muualla
Rikkakananhirssi

**Rikkakananhirssi** (*Echinochloa crus-galli*) on Aasiasta lähtöisin oleva isokokoinen yksivuotinen heinäkasvi, jota pidetään yhtenä maailman pahimmista rikkaruohoista. Se vaivaa etenkin riisipeltoja ja muita lauhkean ja lämpimän alueen viljelyksiä. Rikkakananhirssi tunnetaan maailmalta yli 60 hyötykasvin rikkakasvina. Se käyttää maaperän typpeä hyväkseen niin tehokkaasti, että lähistöllä kasvavat lajit näivettyvät hengiltä. Kananhirsseillä esiintyy myös allelopatiaa eli naapurikasvien kemiallista haittaamista. Rikkakananhirssiä on vaikea erottaa sukulaisestaan lännenkananhirssistä (*Echinochloa muricata*). Rikkakananhirssi kuluu yhteyttämisessään C<sub>4</sub>-kasveihin.

Rikkakananhirssi kasvaa 30–200 cm korkeaksi. Lehdet ovat 5–30 mm leveät ja jopa 65 cm pitkät.

Rikkakananhirssi on luultavasti alkujaan kotoisin alueelta, joka ulottuu Etelä-Euroopasta Lähi-itään ja Intiaan, mutta se on levinnyt vieraslajina lähes koko maailmaan.

## Lähteet

## Aiheesta muualla
* Laji.fi: Rikkakananhirssi (''Echinochloa crus-galli'')
* Vieraslajit.fi: Rikkakananhirssi (''Echinochloa crus-galli'')
* ITIS: ''Echinochloa crus-galli'' 
* United States Department of Agriculture (USDA): ''Echinochloa crus-galli''
Guinea kesäolympialaisissa 2000

**[[Guinea]]** osallistui **[[Kesäolympialaiset 2000|Sydneyn kesäolympialaisiin vuonna 2000]]** kuuden urheilijan joukkueella. Maan urheilijat osallistuivat neljään eri lajiin: yleisurheiluun, uintiin, nyrkkeilyyn sekä judoon. Maan lipunkantajana avajaisissa toimi juoksija Joseph Loua.

## Osallistujat
### Judo

*Mariama Sonah Bah - Naisten alle 70 kg

### Nyrkkeily

*Sidy Sandy - Miesten alle 71 kg

### Uinti

*Facinet Bangoura - Miesten 100 metrin rintauinti
*Aissautou Barry - Naisten 50 metrin vapaauinti

### Yleisurheilu

*Joseph Loua - Miesten 200 metrin juoksu
*Sylla M´Mah Touré - Naisten 100 metrin juoksu

## Lähteet
Isorihmaröyhy

**Isorihmaröyhy** eli **vetiveriaheinä** (*Chrysopogon zizanioides*) on monivuotinen, Aasiasta kotoisin oleva heinä, jota kasvatetaan suojaksi eroosiota vastaan, rehuksi, rohdokseksi ja punontatöissä käytettäväksi kuituaineeksi.

## Ulkonäkö ja koko

Isorihmaröyhy kasvaa 2–5 metriä korkeaksi, ja sen laaja juuristo ulottuu 4 metrin syvyyteen. Lehdet ovat 30–100 cm pitkiä ja 4–10 mm leveitä. Tähkämäinen on 15–10 cm pitkä ja koostuu 4–8 cm pitkistä huispaleista.

## Levinneisyys
Isorihmaröyhy on kotoisin trooppisesta Aasiasta, mutta sitä on istutettu trooppisille alueilla molemmille pallonpuoliskoille. Se on levinnyt viljelykarkulaisena ja on paikoin nyt haitallinen rikkakasvi.

## Käyttö

Laajan juuriston takia vetiveriaa käytetään sitomaan irtonaista maa-aineista eroosion uhkaamilla alueilla. Sen juuresta saadaan aromaattista öljyä, jota käytetään mausteena, kosmetiikassa ja rohdoksena. Juurista punotaan mattoja, koreja ja viuhkoja. Juurilastuja pidetään vaatekaapeissa antamassa miellyttävää tuoksua ja torjumassa hyönteisiä.

## Lähteet
Norja lasten Eurovision laulukilpailussa

**Norja** on osallistunut Lasten Eurovision laulukilpailuun kolme kertaa, ensimmäisen kerran vuonna 2003. Norjan paras sijoitus on vuodelta 2005, jolloin se sijoittui kolmanneksi Malinin esittämällä kappaleella "Sommer og Skolefri".

Norja järjesti vuoden 2004 kilpailun.

## Osallistujat

## Lähteet
Kap Verde kesäolympialaisissa 2000

**[[Kap Verde]]** osallistui **[[Kesäolympialaiset 2000|Sydneyn kesäolympialaisiin vuonna 2000]]** kahden urheilijan joukkueella. Maan molemmat urheilijat osallistuivat yleisurheiluun. Maan lipunkantajana avajaisissa toimi juoksija Isménia do Fredorico.

## Osallistujat
### Yleisurheilu

*António Carlos Piña - Miesten maraton
*Isménia do Fredorico - Naisten 100 metrin juoksu

## Lähteet
Kromi(II)kloridi

**Kromi(II)kloridi** (CrCl2) on Cr<sup>2+</sup>- ja kloridi-ionien muodostama epäorgaaninen ioniyhdiste. Yhdistettä voidaan käyttää reagenssina orgaanisen kemian synteeseissä sekä analyyttisessä kemiassa.

## Ominaisuudet
Kromi(II)kloridi on huoneenlämpötilassa vaaleaa kiteistä ainetta, jolla on silkinhohtoinen kiilto. Aineen kiderakenne on vääristynyt rutiilirakenne ja alkeiskoppi on ortorombinen. Yhdiste hapettuu kuitenkin erittäin herkästi kromikloridiksi, minkä vuoksi se on usein harmaata tai vihertävää. Kidevedettömän kromi(II)kloridin lisäksi tunnetaan myös kidevedelliset tetra- ja heksahydraatit (CrCl2·4H2O ja CrCl2·6H2O), jotka ovat sinisiä tai violetteja kiteitä. Aine liukenee hyvin veteen ja vesiliuos on sinistä johtuen heksa-akvakromi(III)ionin muodostumisesta ([Cr(H2O)6)]]2+). Vesiliuokset hapettuvat helposti, jolloin niiden väri muuttuu vihreäksi. Kloridi-ionien kanssa yhdiste reagoi muodostaen tetraklorokromaatti(II)ionien ([CrCl4]2-. Kromi(II)kloridi om erittäin voimakas pelkistin.

## Valmistus ja käyttö
Kromi(II)kloridia voidaan valmistaa pelkistämällä kromikloridia vedyn avulla 600 °C:n lämpötilassa, käsittelemällä metallista kromia vetykloridilla 700 °C:n lämpötilassa tai kromi(II)asetaatin ja vetykloridin välisellä reaktiolla. 
:2 CrCl3 + H2 → 2 CrCl2 + 2 HCl
Kromi(II)kloridia voidaan käyttää kaasuanalysaattoreissa. Orgaanisen kemian synteeseissä yhdistettä käytetään muun muassa orgaanisten hageneeniyhdisteiden dehalogenointiin, (E)-alkeenien muodostamiseen alkyyneistä sekä kromin organometalliyhdisteiden valmistamiseen.

## Lähteet

## Aiheesta muualla
*
Kenia kesäolympialaisissa 2000

**[[Kenia]]** osallistui **[[Kesäolympialaiset 2000|Sydneyn kesäolympialaisiin vuonna 2000]]** 56 urheilijan joukkueella. Maan urheilijat osallistuivat kuuteen eri lajiin. Maan lipunkantajana avajaisissa toimi juoksija Kennedy Ochieng. Kenia saavutti kisoissa seitsemän mitalia, joista kaksi oli kultaisia, kolme hopeisia ja kaksi pronssisia.

## Mitalistit
### Kultaa

*Noah Ngeny - Miesten 1500 metrin juoksu
*Reuben Kosgei - Miesten 3000 metrin estejuoksu

### Hopeaa

*Paul Tergat - Miesten 10000 metrin juoksu
*Eric Wainaina - Miesten maraton
*Wilson Boit Kipketer - Miesten 3000 metrin estejuoksu

### Pronssia

*Bernard Lagat - Miesten 1500 metrin juoksu
*Joyce Chepchumba - Naisten maraton

## Lähteet
Guinea-Bissau kesäolympialaisissa 2000

**[[Guinea-Bissau]]** osallistui **[[Kesäolympialaiset 2000|Sydneyn kesäolympialaisiin vuonna 2000]]** kolmen urheilijan joukkueella. Maan urheilijat osallistuivat kahteen eri lajiin: yleisurheiluun sekä painiin. Maan lipunkantajana avajaisissa toimi painija Talato Embalo.

## Osallistujat
### Paini

*Talato Embalo - Miesten alle 58 kg vapaapaini

### Yleisurheilu

*Fernando Arlete - Miesten 100 metrin juoksu
*Anhel Cape - Naisten 800 metrin juoksu

## Lähteet
Kamerun kesäolympialaisissa 2000

**[[Kamerun]]** osallistui **[[Kesäolympialaiset 2000|Sydneyn kesäolympialaisiin vuonna 2000]]** 34 urheilijan joukkueella. Maan urheilijat osallistuivat neljään eri lajiin: yleisurheiluun, jalkapalloon, nyrkkeilyyn sekä judoon. Maan lipunkantajana avajaisissa toimi yleisurheilija Cécile Nqambi. Maa voitti miesten jalkapallossa olympiakultaa.

## Mitalit
### Kultaa
*Miesten jalkapallo

## Lähteet
Ihmiskokeita

**Ihmiskokeita** on Mahdollisen Kirjallisuuden Seuran (MKS) vuonna 2016 julkaisema proseduraalinen kollektiiviromaani. MKS käynnisti lokakuussa 2012 menetelmällisen kollektiiviromaanihankkeen, jonka toteuttamiseen osallistui 14 seuran jäsentä: Jaakko Yli-Juonikas, Sinikka Vuola, Taneli Viljanen, Jarkko Tontti, Jari Tammi, Harry Salmenniemi, Marjo Niemi, Maria Matinmikko, Laura Lindstedt, Tiina Käkelä-Puumala, Martti-Tapio Kuuskoski, Juri Joensuu, Anna Helle ja Markku Eskelinen. Teos ilmestyi huhtikuussa 2016.

Ihmiskokeiden proseduuri on julkaistu Teemu Ikosen toimittamassa *Menetelmällisen kirjallisuuden antologiassa*.

## Lähteet

## Aiheesta muualla
*
Kainet-kirjastot

**Kainet-kirjastot** on Kainuun kirjastojen yhteinen kirjastokimppa. Kimppa aloitti toimintansa marraskuussa 2008.

Vuonna 2004 Kajaanin  kaupunginkirjasto – Kainuun  maakuntakirjasto  selvitti edellytyksiä Kainuun kirjastojen syvemmälle yhteistyölle. Selvityksen teki Kuhmon kirjastotoimenjohtaja Eero Hartikainen.

Hartikaisen esittämistä yhteistyön malleista valittiin kirjastokimppa. Alkuvaiheessa kirjastokimpan muodostivat Kajaanin  kaupunginkirjasto – Kainuun maakuntakirjasto, Kuhmon kaupunginkirjasto sekä Suomussalmen, Paltamon, Puolangan, Hyrynsalmen ja Ristijärven kunnankirjastot. Vaalan ja Sotkamon kunnankirjastot jäivät yhteistyön  ulkopuolelle. Vaalan kirjasto on sittemmin liittynyt osaksi OUTI-kirjastojen kirjastokimppaa.

Kimpan yhteisen aineistorekisterin nimi KAINET on johdettu nimestä Kainuun kirjastot. Kimppa yhtenäisti toimintakäytäntönsä ja käyttösäännöt.

Kainet-kirjastoihin kuuluvat
# Hyrynsalmen kunnankirjasto
# Kajaanin kaupunginkirjasto
# Kuhmon kaupunginkirjasto
# Paltamon kunnankirjasto
# Puolangan kunnankirjasto
# Ristijärven kunnankirjasto
# Suomussalmen kunnankirjasto

## Kainet-kirjastokimpan toimipisteet
Kainet-kirjastoihin kuului lokakuussa 2021 yhteensä 16 kiinteää tai liikkuvaa toimipistettä:

## Lähteet
Keski-Afrikan tasavalta kesäolympialaisissa 2000

**[[Keski-Afrikan tasavalta]]** osallistui **[[Kesäolympialaiset 2000|Sydneyn kesäolympialaisiin vuonna 2000]]** kolmen urheilijan joukkueella. Maan urheilijat osallistuivat jousiammuntaan ja yleisurheiluun. Maan lipunkantajana avajaisissa toimi juoksija Zacharia Maidjida.

## Osallistujat
### Jousiammunta

*Henriette Youanga - Naisten yksilökilpailu

### Yleisurheilu

*Mickaël Conjungo - Miesten kiekonheitto
*Zacharia Maidjida - Naisten 100 metrin aitajuoksu

## Lähteet
Komorit kesäolympialaisissa 2000

**[[Komorit]]** osallistui **[[Kesäolympialaiset 2000|Sydneyn kesäolympialaisiin vuonna 2000]]** kahden urheilijan joukkueella. Maan molemmat urheilijat osallistuivat yleisurheiluun. Maan lipunkantajana avajaisissa toiminut Shareef Mohammed ei itse osallistunut mihinkään kilpailuun kisoissa.

## Osallistujat
### Yleisurheilu

*Hadhari Djaffar - Miesten 100 metrin juoksu
*Sandjema Batouli - Naisten 100 metrin juoksu

## Lähteet
Puola lasten Eurovision laulukilpailussa

**Puola** on osallistunut Lasten Eurovision laulukilpailuun yksitoista kertaa, ensimmäisen kerran vuonna 2003. Puola on voittanut kilpailun kaksi kertaa: ensimmäisen kerran vuonna 2018, jolloin Roksana Wegielin esittämä kappale "Anyone I Want to Be" keräsi 215 pistettä. Vuonna 2019 Viki Gabor voitti kilpailun kappaleellaan "Superhero" keräten 278 pistettä.

## Osallistujat

## Lähteet
Happy Jazz Band

__NOTOC__
**Happy Jazz Band** on Matti Oiling Happy Jazz Bandin studioalbumi vuodelta 1970. 

## Kappaleet

### A-puoli
#
#
#
#

### B-puoli
#
#
#
#
#

## Kokoonpano
* Matti Bergström – basso
* Nono Söderberg – kitara, huuliharppu
* Tuomo Tanska – urut
* Matti Oiling – rummut, lyömäsoittimet
* Paroni Paakkunainen – sopraano- ja tenorisaksofoni, huilu, piano

## Lähteet
* ''Happy Jazz Band'' discogs.com -sivustolla
Ranska lasten Eurovision laulukilpailussa

**Ranska** on osallistunut ensimmäisen kerran Lasten Eurovision laulukilpailuun vuonna 2004. Ranskaa edusti Thomas kappaleella "Si On Voulait Bien", joka sijoittui kilpailussa kuudenneksi. Ranska vetäytyi kilpailusta vuoden 2004 jälkeen, mutta palasi vuoden 2018 kilpailuun.

Ranska voitti kilpailun ensimmäistä kertaa vuonna 2020, jolloin Valentinan esittämä kappale ”J'imagine” keräsi 200 pistettä. Ranska voitti toisen kerran vuonna 2022, jolloin maata edusti Lissandro kappaleella ”Oh Maman!”. Ranska voitti kolmannen kerran vuonna 2023, jolloin maata edusti Zoé Clauzure kappaleella ”Cœur”.

## Osallistujat

## Lähteet
Kongon demokraattinen tasavalta kesäolympialaisissa 2000

**[[Kongon demokraattinen tasavalta]]** osallistui **[[Kesäolympialaiset 2000|Sydneyn kesäolympialaisiin vuonna 2000]]** kahden urheilijan joukkueella. Maan molemmat urheilijat osallistuivat yleisurheiluun.

## Osallistujat
### Yleisurheilu

*Willy Kalombo - Miesten maraton
*Akomqa Nsinbo - Naisten 100 ja 200 metrin juoksu

## Lähteet